Diari Oficial de la Generalitat Valenciana


Sumari del DOGV 4, del 01-11-1978 (1978/801163)

DECRET pel que es publica les normes d'execució del Pressupost i del Règim econòmic del Consell del País Valencià.
------------------------------------------------------------------------------------------------------------------

### Dades del document

Número de DOGV
:   4

Data del DOGV
:   01-11-1978

Secció del DOGV
:   SENSE SECCIÓ ESPECÍFICA

Número del document
:   1978/801163


Data del document
:   27-06-1978

Organisme emissor


Tipus de document
:   Decret

Anàlisi jurídica

Decret pel qual es publiquen les normes d'execució del Pressupost i del Règim econòmic del Consell del País Valencià.  
El Consell del País Valencià, reunit en sessió plenària celebrada els dies 17, 22 i 26 de juny de 1978, va aprovar les normes d'execució del 'Pressupost i del Règim econòmic del Consell del País Valencià.  
Article primer.- La Conselleria d'Economia i Hisenda, baix la direcció i dependència del Conseller titular de la mateixa, s'encarregarà de la gestió econòmica del Consell del País Valencià, tant en el seu aspecte intern, en relació amb les demés Conselleries, com en el seu aspecte extern, comprensiu de les relacions econòmiques amb d'altres organismes de l'Administració Pública, Central o Local, Institucions, Corporacions i demés persones jurídiques o físiques, públiques o privades.  
Article segon.- Seran funcions de la gestió econòmica interna:  
a) La confecció de Pressuposts del Consell, tant ordinaris com extraordinaris.  
b) La fiscalització i control d'ingressos que perceba el Consell de les seues diverses fonts de recursos.  
c) La fiscalització i control de les despeses necessàries per al acompliment dels fins i competències del Consell.  
d) L'ordenació dels pagaments derivats de les despeses acordades a executar.  
e) La comptabilització dels ingressos i pagaments, que s'ajustarà al principi d'unitat d'intervenció.  
f) La liquidació del Pressupost a la fi de l'exercici econòmic, rendit al Consell el compte justificatiu de la seua execució, per el seu examen, esmena i, al seu cas, aprovació.  
g) La funció recaudatoria dels ingressos i recursos que corresponen al Consell.  
h) L'organització dels serveis de Caixa, baix el principi de caixa única.   
i) La confecció de nòmines de cada Conselleria.  
j) Els estudis de caràcter econòmic que considere convenients o li encomanen les demés Conselleries.  
Article tercer.- Seran funcions de la gestió econòmica externa, el control de les relacions de naturalesa econòmica que es deriven dels actes i contractes que realitze el Consell amb d'altres organismes de l'Administració pública, Central o Local, Institucions, Corporacions i demés persones jurídiques o físiques, públiques o privades.  
Article quart.- De la Intervenció General.  
La funció d'Intervenció serà executada per un Interventor general i, quan s'estime convenient per un vice- interventor, càrrecs que seran provistos entre funcionaris perteneixents al Cos d'Interventors de l'Administració Local. Comprendrà aquesta funció les comeses següents:  
a) Confecció de Presuposts preventius. - Anyalment es confeccionarà un Pressupost Ordinari d'Ingressos i Despeses del Consell, calculant en forma aproximada els recursos que puguen rebre i determinant les despeses que, com a màxim hagen de realitzar-se per al compliment dels fins i competències. Eixos pressuposts es confeccionaran per cadascuna de les Conselleries integrant-se per la Conselleria d'Economia i Hisenda, en un sol Pressupost General que serà aprovat pel Consell a proposta del Conseller d'Economia í Hisenda, abans de finalitzar el mes de Desembre de cada any. Les Conselleries deuran presentar els seus projectes de Pressupost abans del primer de Desembre.  
Podran confeccionar-se Pressupostos extraordinaris que tindran caràcters de despeses de capital, inversió o de primer establiment i que no deuran ser necessàriament d'execució anyal, els quals es financiaran amb recursos extraordinaris que, a l'efecte, s'arbitren. Eixos pressupostos seran aprovats pel Ple del Consell.  
b) Control i fiscalització d'ingressos.- Es controlarà la forma en que es vajen produint els ingressos al llarg de l'exercici econòmic, comprovant si s'ajusten als càlculs estimats en el Pressupost i si el ritme amb que es recapten és suficient per a atendre els compromisos de pagament que es contraguen.  
El Pressupost podrà modificar-se mitjançant suplements i habilitacions de Crèdits per transferències, a proposta del Conseller d'Economia i Hisenda, aprovant-ho el Ple del Consell, en compliment de l'article 31é del Reglament del Consell.  
c) Control i fiscalització de les despeses.- S'analitzaran les propostes de les despeses que fassa cada Conselleria, comprovant la seua legalitat pressupostària i si l'execució de la despesa s'ajusta a les normes que regixen a tal efecte per als Ents Públics.  
Cada Conseller previ l'informe favorable de la Conselleria d'Economia i Hisenda aprovarà les despeses de la seua Conselleria fins a quiniental mil pessetes, i el President en la seua o els propis del Consell a un millón de pessetes. Les despeses que excedixquen dels límits anteriors seran aprovades pel Ple del Consell.  
Totes les despeses deuran ser informades, abans de la seua aprovació, per l'Interventor General, que farà constar si existeix consignació pressupostària per a la dita despesa o si s'ajusta a la legalitat vigent, tant la proposta de despesa com la seua forma de contracció. A continuació de l'informe de l'Interventor s'estendrà la diligència d'aprovació per que procedixca.  
d) Contractació de la despesa.- Aprovada la proposta de despesa pel Conseller o, al seu cas, pel President del Consell o pel Consell, es procedirà per l'Interventor a "contraure la despesa" als llibres de comptabilitat pública per partida, a fi de disminuir la consignació pressupostària i obtindre el saldo disponible en cada partida.  
e) Ordenació dels pagaments.- Un cop efectuada la despesa autoritzada, es presentarà la factura per proveïdor o acreedor en la Intervenció, la qual expedirà "l'Ordre de Pagament" o "Lliurament" corresponent que sotmetrà a la firma del Conseller d'Economia i Hisenda, com ordrenador de pagaments, amb la presa de raó o "Intervingut" de l'Interventor General.  
El Lliurament, després de signat per l'Ordrenador i intervengut per l'Interventor General, es passarà a la Tresoreria General per a que efectue el pagament, prèvia comprovació de la identitat i capacitat jurídica del preceptor, llegant al lliurament el justificant, rebut o factura per al seu arxiu corresponent després de comptabilitzat.  
f) Lliurament a justificar. - L'expedició d'eixos lliuraments es produirà quan el Conseller d'Economia i Hisenda, previ informe de l'Interventor, considere impossible obtindre i tramitar els documents corresponents a les despeses abans de realitzar-se el pagament a l'acreedor o proveidos. La justificació d'eixes despeses deurà efectuar-se en un termini màxim de tres mesos, comptats dés de la percepció de la quantitat lliurada "a justificar" pel perceptor de la mateixa, qui donarà compte a la Intervenció de l'aplicació dels fondos, reintegrant el sobrant si l'haguera a Tresoreria. Si no justifica en el termini indicat la quantitat entregada "a justificar", se li reclamarà per l'Interventor la rendició del compte i el reintegre corresponent.  
g) Comptabilització d'ingressos i pagaments.- Els documents que registren els ingressos (Manaments d'Ingressos), un cop racaptats per Tresoreria, es passaran a Intervenció per a la seua comptabilització en el "Llibre d'Ingressos" per conceptes pressupostaris, a la fi de constatar en cada concepte les quantitats que periòdicament o eventualment es percibixquen.  
A l'igual els pagaments, un cop efectuats per Tresoreria, es passaran a Intervenciò els lliuraments o "Ordres de Pagament" per a que es comptabilitzen en el "Llibre de Despeses" per partides pressupostàries, a la fi d'obtindre els saldos disponibles en cada partida una volta que s'haja efectuat qualsevol pagament i comprovat que s'ajusten a les quantitats concretes quan s'aprova en les corresponents "Propostes de Despeses".  
A més, l'Interventor podrà desenvolupar la comptabilitat auxiliar que crega convenient amb els llibres, fitxes o elements que crega necessaris, sosmetent el pla comptable que adopte a l'autorització del Conseller d'Economia i Hisenda.  
censurarà y acusara al saldo.  
h) Liquidació anyal del Pressupost.- A la vista dels llibres d'Ingressos per conceptes i de despeses Per partides que corresponguen als ingressos i despeses liquidats i, al seu torn, els recaptats i pagades amb les resultes pendents d'uns i altres; comparant tot això que integra el pressupost consuntiu, amb els conceptes i, partides del pressupost preventiu, s'obtindrà la liquidació per conceptes del Pressupost d'Ingressos i la liquidació per partides del Pressupost de Despeses, per a arribar a l'Estat- resum de Liquidació final del Pressupost amb el seu superàvit o dèficit corresponent. També es liquidaran seguint el mateix procediment, quan s'hajen executat les finalitats previstes, els pressupostos extraordinaris d'inversió o de despeses de capital o de primer establiment.  
Article cinqué.- De la Dipositaria.  
La funció de la Tresoreria del Consell estarà executada per un Dipositari, càrrec que serà provist entre funcionaris perteneixents al Cos de Dipositaris de l'Administració Local. Comprén aquesta funció les comeses següents:  
a) Execució de la funció recaptatòria.- Una volta determinats els recursos economies que correspondran al Consell, la funció recaptatòria comprendrà l'adopció de quantes mesures calguen per a aconseguir l'efectivitat dels ingressos pressupostats. Així, correspondrà al Dipositari assegurar l'efectivitat de tots els ingressos previstos dés de la confecció de padrons i llistes cobratóries fins a l'execució material del cobrament dels drets reconeguts a favor del Consell, Establirà la necessària organització de tot el personal racaptatori; tindrà cura de que es cumplixquen els terminis en la recaptació voluntària; en relació amb l'Intervenció General, portarà a terme els procediments de cobrança per la via executiva i resoldrà quantes incidències sorgixquen del servei recaptatori.  
b) Organització dels serveis de Caixa. - Tindrà per objecte assegurar el cobrament puntual i precís de tots els ingressos que corresponen al Consell, així com realitzar les necessàries provisions per a que els pagaments siguen fets sense demora.  
Rindrà cura el Dipositari d'establir les necessàries relacions amb establiments bancaris o de garantir al màxim la seguretat dels fondos que té baix la seua custòdia. Tot això referit no tan sols a la moneda pròpiament dita, si no també a tota classe de valors que tinguen que ser manejats.  
Diàriament efectuarà les operacions d'arqueig i mensualment albarà l'oportuna acta d'arqueig que signarà en únic del Conseller d'Economia i Hisenda i de l'Interventor.  
c) Confecció i pagament de nómines.- Mensualment es sol·licitarà de la Sotsecretaria de la Presidència les nòmines del personal al servei del Consell, procedint a la preparació de les mateixes d'acord amb les normes que al respecte s'adopten, i previ compliment de quantes disposicions generals afecten a les retribucions per treball personal, procedirà al pagament periòdic als perceptors d'aquelles.  
d) Funció comptable. - Respecte a la funció recaptatòria, portarà els llibres de comptes corrents a Recaptadors i Agents executius i organitzarà la comptabilitat del recapte en forma tal que de la mateixa puga obtindre's una informació puntual i veraç. Anyalment exigirà la rendició de comptes de recaptadors i agents, els examinarà, els censurarà i acusarà el saldo.  
El Dipositari portarà un llibre de caixa en el que s'anotaran diàriament tots els ingressos i pagaments efectuats corresponents a cadascuna de les Conselleries, realitzant al finalitzar les operacions diàries l'oportú arqueig de fondos.  
Trimestralment es rendirà un compte de cabdals, dividit en els conceptes de metàl·lic i valors.  
e) Patrimoni.- Correspondrà, així mateix., al Dipositari del Consell, sota la dependència directa del Conseller d'Economia i Hisenda i del Director General d'Hisenda, la funció d'administració de tots els bens i drets que constituixquen dels recursos econòmics de el Patrimoni del Consell del País Valencià adoptant quantes mesures siguen necessàries per l'acompliment d'eixa funció, procedint anualment a l'elaboració, per Intervenció, del Compte General del Patrimoni que el Conseller d'Economia i Hisenda sotmetrà al coneixement i aprovació del Ple del Consell.  
Article sisé.- S'autoritza al Conseller d'Economia i Hisenda per a desenvolupar en la mesura que calga les disposicions previstes als articles del present Decret, que entrarà en vigor al dia següent de la seua publicació al Butlletí Oficial del Consell del País Valencià.  
El que es publica per a general coneixement.  
València, a 27 de juny de 1978.  
El Conseller d'Economia i Hisenda   
XAVIER AGUIRRE DE LA HOZ  
El President del Consell   
JOSEP LLUIS ALBIÑANA OLMOS